
Ranka di pampuna 
no sa pari kalbas. 


Partisipashon 
di Parokia di 
La Bírgen di Coromoto 


Djasabra 9 di sèptèmber; Santu 
Sakrifisio di Misa 18:00 (ingles) i 
19:00 Triduo;Rosario i Misa 


Djadumingu 10 di sèptèmber; 
Fiesta Patronal; Santu Sakrifi- 
sio di Misa Solèm 10:00 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Despues di renobashon Konseho Insular a regresá den edifisio di Passangrahan. E promé reunion solèm a tuma lugá riba Dia di Boneiru i 72 
aña di eksistensia di Konseho Insular. Aparte de renobashon di e edifisio Passangrahan ta disponé di aparatonan oudiovisual nobo i mas profe- 
shonal ku diferente aktualisashon. 


TUMA RESPONSABILIDAT 


Konseho Insular bèk den Passangrahan 


Hong Kong konfrontando 
yobida mas fuerte den 140 
aña 
pag8 

Pronóstiko di 


tempu pa Boneiru 


Djabièrnè 08 te Djasabra 09 Sèptèmber 2023 
Leve te parsialmente nublá, chèns chikí pa un áwaseru 


Ta leve te parsialmente nublá, chèns chikí pa un áwaseru. E tem- 
peratura máksimo lo ta aproksimadamente 34°C, e temperatura 
mínimo mas o ménos 28°C. E bientu ost ta moderá te basta fuerte, 
4-5 Bft. 


Altura di ola: 1,0-2,0 m (4-6 pia) 


* Altura di ola válido pa laman grandi 


“Lucha e bon lucha di fe; gara e bida etèrno pa kual bo a wòrdu 
yamá i bo a duna e bon testimonio den presensia di hopi 
testigu.” (1 Tim:6:12) 
Ku duele na nos kurason pero konforme ku Dios Su boluntat 
nos ta partisipá fayesimentu di nos kerido 


Dauglas ‘Doei’ S. Finies 


*07-05-1944 +07-09-2023 


Na nòmber di su esposa: 
Aura Finies-Krosendijk 
yunan: 
M. Charlotte Spanner Morrow 
Octavien Spanner i famia. 
Mayornan: +Josef i +Felomina Finies 
Rumannan: 
Jack Finies 
Baby Anthonie-Finies i esposo ’Remi’ 
Dudu van Aanholt-Finies i esposo ‘Roland’ 
Gengen Finies i Emily Koeks 
Jantje Finies 
Marjolein ‘Lijntje’ Wilson-Finies 
Nerio Finies 
† Goito Finies, †Amelia Finies, 
†Swinda Koeks i †Broertje Finies 
Tanta i tio: 
Rubi Balentien 
Nelly Balentien 
Suá- i kuñánan, subrinu- i subrinanan, ihánan, komèr i 
kompèrnan, primu- i primanan, amigunan. 
Demás famia: 
Finies, Krosendijk, Spanner, Morrow, Anthonie, Van Aanholt, 
Koeks, Wilson, Christiaan, Winklaar, Balentin, Balentien, Wout, 
Thodé, Martinus, Offerman, Campos, Andrade do Salao, 
Burleson, de Jager, Ulloa Leal, Luciana, Maduro,Quant, 
Claassen, Molina i Dammers. 
Famia ta pidi su mas sinsero diskulpa si den nos tristesa por 
a lubidá un famia òf persona. 
Nos ke gradisi Dr. i Dra. Castro, Hospice Kas Flamboyan, 
Consuelo Memorial i ZW Groep tambe Thuiszorg. 


Akto di entiero ta tuma lugá djadumingu 10 di 
sèptèmber. Ta risibí bishitá di kondolensia na parokia 
San Luis Bertran Rincon, di 2’or pa 4’or atardi siguí pa 
un santu sakrifisio di misa. Después ta hiba nos kerido 
defuntu na su último lugá di sosiegu den santana 
katóliko na Rincon. 
No por risibí bishita di kondolensia na kas ni promé, ni 
despues di entiero. 


KRALENDIJK 
– 
Rangernan 
di 
Parke 
Nashonal 
Washington- 
Slagbaai 
kontinuamente 
ta traha pa mehorá e parke 
i e eksperensia di e bishi- 
tante. Huntu ku nan ini- 
siativanan resien, nan a 
pone un trapi na e bich 
di Boka Katuna, dunan- 
do akseso mas fásil pa e 
bishitante pa gosa di la- 
man. Tambe e rangernan 
ta ekspandiendo e área di 
e ‘high-ying park’ Mo 
Lonshi, pa proveé mas es- 
pasio pa stashoná outo. 
Adishonalmente, 
ta 
hasiendo esfuerso pa dre- 
cha e palapanan na e bich, 
pa asina kontribuí pa mas 
bishitante por goso. 


Mantenshon Parke Washington 


K R A L E N D I J K - - 
Nicolle Puertas Cardenas 
Miss Teen Boneiru lo re- 
presentá Boneiru na e ser- 
támen Miss Teen Mundial 
di sr Francisco Cortez. 
Pa promé biaha den his- 
toria e sertámen aki lo tuma 
lugá den Karibe na Kòrsou 
dia 30 di sèptèmber prók- 
simo. “Espektativanan ta 
hopi haltu pa ku Boneiru 
su representante,” asina 
ohnrick Anthony di BI- 
ATA Foundation a bisa 
Enkonekshon ku Bo- 
neiru su partisipashon na e 
evento internashonal aki, 
BIATA Foundation kier 
a hasi un yamada na pue- 


Boneiru rumbo pa Miss Teen Mundial 2023 


blo di Boneiru pa apoyá 
nos representante durante 
votashon riba Facebook i 
Instagram. 


Riba Facebook por subi 
MISS TEEN mundial i In- 
stagram Missteenmundial 
ocial. 

TUMA RESPONSABILIDAT 


KRALENDIJK- “Nos 
komo boneriano mester 
tuma e responsabilidat i 
eduká nos mes pa por yena 
funshonnan klave. Nos mes 
mester tuma e responsabi- 
lidat pa hasié”, miembro 
di Konseho Insular Jona 
Chirino- Felida ta bisa. E 
ta referí na e ponensia ku 
nos propio hendenan kada 
biaha ta bini ménos na re- 
marke 
pa 
posishonnan 
klave den nos komunidat. 
Últimamente por nota basta 
atenshon i publisidat pa e 
situashon aki. 
“Lamentablemente 
mi 
tin ku konstatá ku ta un po- 
nensia di bèrdat. Ta algu 
ku ta pasa demasiado bi- 
aha. Ku nos hendenan no ta 
haña un poseshon klave pa 
traha”, segun Chirino-Feli- 
da. Dado momentu asta por 
a nota ku konsehal Daisy 
Coe pa medio di un ko- 
munikado di prensa a alertá 
tokante e situashon aki. 
Pa Chirino-Felida tin 2 
motibu ku ta kousa e situ- 
ashon. E promé tin di aber 
ku e organisashonnan ku ta 
rekrutá personal. “Hopi bia 
ora bo mira e eksigensianan 
haltu ku nan ta pone, bo ta 
ripará ku no ta algu ku nos 
hendenan lo por yena fásil- 
mente.” 
Sí e ta konstatá ku nos 
hóbennan ku a bai studia 
afó por yena e funshonnan 
aki. “Mester bini un inves- 
tigashon pa sa dikon esaki 
no ta sosedé”, Chirino-Feli- 


da ta agregá. 
Segun e konsehal aki un 
aspekto sumamente impor- 
tante ta un aktitut mas pro 
aktivo di parti di nos hen- 
denan. “Hopi importante ta, 
pa kada hende ku ta biba na 
Boneiru i kada boneriano 
ta konsiente di nan mes re- 
sponsabilidat pa nan eduká 
nan mes.” E ta haña ku 
kada hende mester sigui 
profeshonalisá su mes i no 
stòp di siña. Asta si ya bo 
tin un trabou. 


Empoderá i eduká 
“Mi reto mas grandi ta 
pa haña kolaboradó pe- 
dagógiko ku e diploma 
nesesario. Mi tambe ta 
preferí un persona lokal 
ku ta komprendé e idioma 
i kultura pero simplemente 
mi no ta haña trahadó”, 
propietario di un akohida 
pa mucha ta bisa BONERI- 
ANO. Ta konosí ku den 
algun sektor di trabou riba 
nos isla ta kasi imposibel 
pa rekrutá hende lokal ku e 
preparashon nesesario. 
Pa Coe esaki no mes- 
ter ta un estorbo. “Si nos 
hendenan no ta kualiká, 
nos mester ta dispuesto pa 
invertí den nan di tal mane- 
ra ku debidamente nan por 
alkansá e kualikashon de- 
seá”, e ta bisa. 
Chirino-Felida ta mira 
un ròl prominente pa políti- 
ka den esaki. “Komo gober- 
nante ta un tarea ku nos 
tambe tin pa bai hasi algu 


den maneho, den komber- 
sashon ku organisashonnan 
pa wak kon nos por garan- 
tisá pa nos hendenan haña e 
edukashon nesesario pa nan 
haña trabounan klave.” 


All-in-One Services B.V. 


ta buska 
- 2 bar-restaurant 
medewerker 


Mas inf. email na: 
all-in-one-services.bv@outlook.com 


Felmar Cleaning Services B.V. 


ta buska 
- 1 medewerker 
huishoudelijke dienst 


Mas inf tel # 701-1305 


Condulce Services N.V. 


ta buska 
- 1 electricien 


Mas inf tel # 795-7545 


Ecua Bon Construction 
B.V. 


ta buska 
- metselaar / - albañil 


Inf tel # 782-2903 / 780-6082 


KRALENDIJK – E 
resultadonan 
prelimi- 
nar pa luna di ougùstùs 
2023 ta mustra un to- 
tal di 11.191 bishitante 
stayover na Boneiru. 
Esaki ta bini despues 
di un kantidat di 11.582 
bishitante stayover na 
luna di ougùstùs di aña 
2022 i 11.900 bishitante 
na luna di ougùstùs di 
aña 2019. 
Remarkabel ta e ba- 
hada den kapasidat aéreo 
kompará ku tantu aña 
2022 komo aña 2019. 
Banda di esaki KLM 
a kambia di avionnan 
Boeing 777 pa avionnan 
Airbus i e disponibilidat 
di asiento entre e islanan 
ABC serka e kompa- 
nianan lokal di aviashon 
ta limitá. 
E merkadonan di pro- 
sedensia mas prinsipal 
pa turismo na Boneiru 
ta keda konsistente, ku 
Hulanda i Merka komo 
e paisnan ku ta kana di- 
lanti. Bishitantenan hu- 
landes a representá 5760 
(51,5%) di e kantidat to- 
tal di bishitante, mién- 
tras Merka den luna di 


Resultadonan preliminar di ougùstùs 2023 
Boneiru ta registrá 11.191 bishitante stayover 


ougùstùs a kontribuí ku 
2354 (21%) bishitante 
stayover. 
Kòrsou ta keda hunga 
un ròl krusial den paisahe 
turístiko di Boneiru, ku 
1594 (14,3%) bishitante 
for di nos isla besiña. 
Otro merkadonan impor- 
tante ku a kontribuí na 
Boneiru su éksito turí- 
stiko ta entre otro Can- 
ada, Alemania, Aruba, 
Bélgika, Suisa, Colombia 
i Reino Uní. Den luna di 
ougùstùs 2023 Alemania 
a bini dilanti komo un 
merkado fuerte, ku 207 
bishitante stayover reg- 
istrá. Ku esaki Alemania 
ta resultá riba e lista di 
merkadonan ku a presta 
mihó pa luna di ougùstùs. 
Pa loke ta trata demo- 
graa di e bishitantenan, 
e kategoria di edat entre 
45 pa 54 aña ta keda bini 
dilanti bou di nos bishi- 
tantenan, loke ta aksentuá 
Boneiru su forsa di atrak- 
shon riba biaheronan di 
edat mediano ku ta en 
buska di un variedat am- 
plio di eksperensia. 
Ora ku nos analisá e 
merkado merikano mas 


aleu, e estadonan mas 
importante for di unda 
nos 
bishitantenan 
a 
bini, ta Florida, Califor- 
nia, Texas, New York, 
Colorado, 
Pennsylva- 
nia, North Carolina, 
Virginia, Georgia i New 
ersey. 
E bishitantenan hu- 
landes a bini prinsipal- 
mente for di e provinsi- 
anan den nort i den sùit 
di Hulanda, kaminda 
Noord-Brabant a re- 
saltá. 
Banda di esaki tu- 
rismo krusero na Bo- 
neiru a duna un aporte 
ku 14.732 bishitante 
krusero ku a yega den 
luna di yli, fasilitá pa 
presensia di tres barku 
krusero durante e luna 
ei. 
Pa estadístika i in- 
formashon mas detayá 
tokante 
Boneiru 
su 
prestashon turístiko, bo 
por bishitá nos wèpsait 
osial 
.bonaire- 
island.com òf bo por 
tuma kontakto ku nos 
via email riba info@ 
bonairisland.com 

+ 
POLÍTIKA 


KRALENDIJK 
– 
Selebrashon di Dia di 
Boneiru a kuminsá ku un 
reunion solèm den sala 
renobá di Passangrahan. 
Miembro di Konseho Insu- 
lar Daisy Coe, frakshon 
M21 a duna un mensahe 
positivo. “Pueblo Boneria- 
no, ban kontinuá nos biahe 
pa un futuro briante. Esaki 
te momentu pa nos hende- 
nan traha pa habri portanan 
di oportunidat pa nos yu- 
nan i nan generashonnan di 
futuro. Esaki te momentu 
pa nos restorá prosperidat 
i promove e kousa di pas 
riba nos isla. Esaki te mo- 
mentu pa nos ‘claim’ bèk e 
soño boneriano i rearmá 
e berdat. Fundamental ku 
di tantu ku nos ta riba Bo- 
neiru, tòg ta ún nos ta i ku 
miéntras nos ta hala rosea, 
nos tin speransa.” 
Coe a bisa ku nos him- 
no i nos bandera ta prinsi- 
pal símbolonan di e kope- 
rashon ku mester tin entre 
suidadanonan boneriano, 
no opstante kua pais di orí- 
gen, kredu, rasa, religion o 
hasta orientashon seksual. 


Mésun dak 
“Nos tur ta biba bou di 
e mésun dak di e kas. Bo- 
neiru ku ún solo bandera i 
ún solo himno ku e meta 
di bida pa nos ta felis. 
Nos por ta orguyoso di un 
Boneiru ku un pueblo hu- 
milde, tolerante i ku gana 
di kopera ku otro pa e un 
mihó Boneiru ku nos tur ta 
stima. 
Un Boneiru ku tin gana 
di desaroyá i ke bira ku 
tempu ménos dependien- 
te. Un Boneiru ku ta lora 
manga di kamisa i traha i 
no ta keda hisa man na lai- 
ra i pidi. Un Boneiru ku ke 
ta orguyoso di su potensi- 


Konsehal Daisy Coffie: 
“Ban kontinuá nos biahe pa futuro” 


al, su logronan i ken e ta”, 
Daisy Coe a trese dilanti. 
Di akuerdo ku Daisy 
Coe, ta e dia pa nos sele- 
brá nos orguyo. Nos tin tur 
motibu pa hasi esaki, paso- 
bra ora ku rònt mundu ta 
boga pa solidaridat, ya Bo- 
neiru ta sobresalí den esaki 
kaba. 
Coe: “Siensia ta sp- 
lika ku solidaridat ta e laso 
ku nos tin ku nos kompatri- 
otanan i ku e komunidat ku 
nos ta pertenesé n’e. Soli- 
darismo i bon suidadania 
ta enserá ku nos ta sinti nos 
mes enbolbí ku nos komu- 
nidat i ku nos ta tuma nos 
responsabilidat den esei. 
Huntu nos ta perkurá ku 
ta dushi i agradabel pa nos 
biba riba nos isla i den nos 
bario.” 
“Konhuntamente 
nos 
ta sòru pa un ambiente, 
kaminda diferente kultura 
ku plaser ta biba huntu, i 
na unda e parti kaminda 
suidadanonan ta topa otro 
ta hunga un ròl di gran im- 
portansia, i kaminda rèspèt 
pa otro ta para sentral. Krea 
lasonan ku otro, reenforsá 
otro i kona otro ta balor- 
nan ku tin tur kos di aber 
ku e deseo pa topa otro 
hopi mas tantu, deskubrí 
kiko ta trese nos mas serka 
otro i kon nos por fortalesé 
e konansa ku nos mester 
tin den otro.” 


Bon kaminda 
Segun Coe, si nos 
wak bon rònt di nos mes, 
nos tin ku saka e konklu- 
shon ku na Boneiru nos ta 
riba bon kaminda ku esaki- 
nan. 
“Nos ta kana dilanti. 
Pa nos sigui desaroyá e 
sentido di solidaridat aki 
nos tin ku kontinuá ku nos 
intentonan pa yega na un 


manera diferente di pensa, 
un manera diferente di a- 
tendé ku otro, un manera 
diferente di traha huntu.” 
“Por yama esaki partisi- 
pashon i ku partisipashon 
nos ke mèn koperashon 
entre suidadanonan, orga- 
nisashonnan i instansia- 
nan gubernamental. 
Huntu nos mester ke 
duna forma i realse na 
ehekushon di e tareanan 
gubernamental i e de- 
seonan di nos komunidat. 
Ku otro palabra: nos ta 
konbensí ku si nos tur ko- 
perá ku otro esaki lo resul- 
tá den un Komunidat más 
bunita i más fuerte ainda.” 
Coe a sigui bisa ku na 
momentu ku nos promové 
i fomentá mas koperashon 
entre 
persona-, 
organ- 
isashon- i instansianan nos 
ta gana mas komprenshon i 
konosementu, loke ta kon- 
dusí na mas solidaridat. E 
ta duna nos mas empuhe 
pa realisá mas aktividat pa 
un mihó kombibensia i pa 
un oumento di bienestar, 
sin pèrdè nos propio iden- 
tidat for di bista. 


Kambio 
“Nos 
komunidat 
ta 
kambiando di konstela- 
shon pa motibu di suidada- 
nonan di otro Pais ku a 
establesé nan mes riba nos 
isla durante e añanan ku a 
transkurí, kada un ku nan 
propio antesedente kultu- 
ral”, segun Coe. 
“Riba nos isla tambe a 
surgi un komunidat mul- 
tiforme meskos ku a pasa 
práktikamente tur otro ka- 
minda na mundu. 
E diversidat aki nos ta 
mira bèk entre otro den 
diferente tipo di supermer- 
kado i restorant, den e 
manera di hasi komèrsio 


en general i riba merkado 
laboral”, segun Coe. 
E diversidat aki a lanta 
sierto diskushonnan so- 
sial i polítiko riba nos isla. 
Tópikonan ta integrashon, 
manera di biba i anda ku 
otro, trabou, enseñansa, 
kuido i mas. 
Den liñanan grandi e 
diskushonnan ta drai rondó 
di e pregunta: diversidat ta 
un menasa òf un enrikesi- 
mentu? 


Positivismo 
Coe a asentuá: “Ta 
na su lugá pa nos sigui ku 
e diskushonnan aki, pero 
hasiendo e eskoho pa posi- 
tivismo. 
Laga nos pone nos mes 
na altura di otro su konose- 
mentu i kalidatnan pa asina 
yega na mihó solushonnan. 
Esensial ta pa nos hasi uso 
di nos inteligensia, nos 
sintimentu i nos boluntat. 
Si nos tin un bon bista riba 
kiko nos mes ke, di mes 
nos lo aktua korekto. Si nos 
aktua ku un meta mas ayá 
nos dilanti, ku bista riba 
nos komunidat kompletu, 
nos tur lo bai dilanti.” 
Segun e konsehal, nos 
hóbennan 
i 
muchanan 
tambe ta forma parti di un 
komunidat solidario. In- 
vestigashon ta mustra ku 
hóbennan ta konfrontá mé- 
nos problema si nan lanta 
den un ambiente kaminda 
tin kestion di lasonan so- 
sial: un ambiente kaminda 
nan ta sinti nan mes bon- 
biní, respetá i no-diskrim- 
iná. Un ambiente kaminda 
nan ta ripará ku ta eksistí 
espektativanan positivo to- 
kante di nan i kaminda nan 
ta eksperiensiá ku nan tin 
balor. 
Coe: “Naturalmente 
mester tin reglanan kamin- 


da mucha i hóbennan ta 
lantando, pero e yabi pa un 
klima positivo ta sintá mas 
den huntu ku nan krea un 
kultura. 
Muchanan mester tin e 
sintimentu ku nan tambe 
ta responsabel pa e kultura 
ei, nan mester haña e men- 
sahe ku nan ta parti di dje i 
ku mester di nan pa realisá 
nan mes futuro. 
P’esei nan mester por 
mira nan komunidat komo 
un lugá kaminda nan por 
‘train’ nan kompetensi- 
anan sosial pa asina bira 
suidadanonan solidario i 
aktivo.” 


Trabou duru 
Segun Coe, boneri- 
anonan ta konosí komo 
hendenan ku semper a tra- 
ha duru i ku no a duda ora 
mester a bandoná nan isla 
pa bai traha otro kaminda. 
Bonerianonan a traha 
komo marinero, kunuke- 
ro, piskadó, den haf, den 
komèrsio, 
Den turismo, den ense- 
ñansa, den gobernashon i 
riba hopi otro tereno nan 
a marka nan stèmpel, pero 
semper kedando modesto i 
humilde. 
“Nos bonerianonan sa 
ku traha huntu i kompartí 
konosementu ta duna e 
forsa pa krese i yega na 
proyektonan nobo. 
Huntu ku e boneriano- 
nan nobo i den solidaridat 
nos tin ku sigui riba e ka- 
minda aki. Abo komo ha- 
bitante, empresario, orga- 
nisashon sosial, 
TUR hende ta bonbiní 
pa partisipá den e pros- 
eso aki. Huntu nos ta hasi 
e diferensia, huntu nos 
ta Boneiru i huntu nos lo 
sigui konstruí.” 


5 
Djasabra 9 Sèptèmber 2023 


NILO 
Trankilo 


Awe Nilo Trankilo ta 
bai konta bo algu mas 
ku a pasa mi ku un su- 
puesto ‘pushi’ den san- 
tana katóliko di Playa 
un par di aña pasá. Ta- 
bata riba un djadumin- 
gu ku mi a bai den san- 
tana pa hasi limpi na 
dos kèlder i duna nan 
un bon man di fèrf. Mi 
gusta hasi e trabounan 
den santana. Mi gusta 
move den santana, un 
lugá trankil ku ta vibra 
un sorto di pas. 
Promé di tumba pa 
santana mi a pasa na 
e negoshi di ‘hardware’ 
pegá ku e santana ei i a 
kumpra mi bleki di fèrf- 
nan. 
Ora ku bo kumpra 
fèrf na e empresa aki 
bo ta haña un bòn pa 
partisipá den un sorteo 
pa gana vários premio. 
Mi a skibi mi nòmber 
riba mi bòn i a tir’é den 
e buzon. 
Despues mi a bai 
santana den oranan 
di atardi ora ku a bira 
fresku pa hasi e trabou. 
Mi a bai ku mi hèrment- 
nan di trabo, manera 


‘PUSHI’ DI SUERTE 


chapi, trapi, stul, kuashi 
etc. I naturalmente e ble- 
kinan di fèrf. 
Entre e dos kèldernan 
tin un pasio ta kore di 
sùit bai nort. Ora ku mi a 
kaba fèrf e kèldernan ta 
nèt ora klòk di misa a bati 
i ku ya solo a baha kaba. 
Nèt mi tabata bezig 
ta ‘ruimop’ mi kosnan di 
trabou pa bai sali di san- 
tana. No pa ora ku Nilo 
Trankilo a hisa e trapi pa 
bai, ku mi ta tende un 
‘pushi’ grita miou duru 
parti pabou di e patio for 
di patras di e kèlder ku 
mi a kaba fèrf. 
Nilo Trankilo a pone e 
trapi abou i a kue su se- 
lular i a manda un what- 
sapp pa su yu hòmber 
Raines na Hulanda. I mi 
a bisa òf konta e yu hòm- 
ber di e gritu di e ‘pushii 
i Nilo Trankilo ta puntra e 
yu: "Kiko Tata hasi, kore 
bai òf keda para?" 
No pa ora ku mi a 
kaba skibi e frase ei ku e 
‘pushi’ ta grita dos biaha 
mas 
duru 
miou-miou, 
pero e biaha aki parti 
di pariba di e patio, den 
área parti patras di e otro 


kèlder ku mi a fèrf. 
Awèl e ora ei sí Nilo 
Trankilo a ni warda kon- 
testa di e yu hòmber, 
sino a bisa "pia pa ki mi 
tin bo” i a pone pa kumin- 
sá kore purá". 
Mi a kue mi trapi i laga 
tumba purá sali for di 
santana. Yegando pafó 
di santana mi a kue ro- 
sea i bebe poko awa, 
baha spantu. 
Rei ku klòk di misa a 
bati i mi di laga mi pasa 
misa mesora yama Dios 
danki i sigui pa kas. 
Djaluna mi a bai tra- 
bou i ta risibí un yamada 
di telefon di e negoshi di 
hardware i nan ta puntra 
mi: "Bon dia i bon siman. 
Ta mener ta Nilo Eme- 
renciana?" 
Nilo Trankilo a kontes- 
tá ku un ‘si’ firme. 
Un yùfrou di e hard- 
ware ta bisa mi: "Laga 
nos kuminsá na felisitá 
bo persona, ya ku bo a 
gana e promé premio, ku 
ta un I-pad, den nos sor- 
teo di bòn di fèrf.” 
Mi a keda hari so ora 
mi a tende esei. Mi di: 
"Tòg ta un suerte ku e 


kompra di fèrf ei i e gri- 
tunan di e pushi di den 
santana ei." 
Mi tin ku bisa ku Nilo 
Trankilo aki tin masha 
suerte mes ora ta trata di 
gana kos ku kualke sor- 
teo. 
Nilo Trankilo a pensa i 
di: "Dios sa ku ta avisá e 
‘pushi’ a bin avisá mi den 
santana ku tin un kos 
bon na kaminda pa mi." 
Mi 
di 
mi 
tin 
ku 


rekompens’é. Mi a sali 
di e negoshi di hard- 
ware, pasa un su- 
permerkado i a kumpra 
un saku di kuminda di 
pushi i a bai santana 
pa hiba e regalu p’e 
‘pushi’. 
Mi a keda yama e 
pushi na tur manera, 
pero e no a sali òf grita 
mas. 
Esei sí tabata un 
pushi di suerte. Miou!! 


KRALENDIJK -- Un 
dama a aserká un repor- 
tero di BONERIANO 
esaki pa motibu ku el a 
konstatá ku tin un su- 
permarket ta bende ban- 
dera di Boneiru ku no ta 
kuadra ku e kolónan. 
Djamars anochi 5 di 
sèptèmber, el a mira al- 
gun hóben ta drecha stènt 
i pega bandera den e área 
di Parke Wilhelmina. 
Esaki preparando pa 
e selebrashon Dia di Bo- 
neiru. 
Nan tabata nit e ban- 
deranan na palu. 


Bandera ku no ta kuadra ku koló 


E bandera ta un falsi- 
kashon di e berdadero 
bandera di Boneiru. 
No ta korekto i esaki 
no ta aseptabel. Gobièrnu 
mester wak i aktua riba e 
kosnan akí. 
E kolónan di ban- 
dera ku e supermarket ta 
bende no ta korekto. E no 
ta kuadra ku regla. 
Nan a simplemente 
traha algu djis pa bende i 
gana sèn sin tene kuenta 
ku e detayenan, koló ku 
ta prinsipio di e bandera. 

SPERA RIBA E PLAN DI DIOS 


““I Abram a drumi ku Hagar, i el a sali na estado; ...” Gen- 
esis 16:4(BS) 
Dios hasi Abram un promesa di un yu. Dios no a dun’é e 
dia ni e ora. 
Un kos Abram tabata sa ta ku Dios a priminti'é un yu. Di- 
anan a pasa i a bira añanan. 
Aki Sarai a blo ku su plan ‘lógiko’ pa nan tin tòg un yu. 
Manera Sarai a plania, asina a sosodé. E plan ‘perfekto’ pa 
solushoná e echo ku Abram i Sarai no a haña yu ainda, a 
funshoná. 
Abram a kita for di e plan ku Dios tabatin p’e pa e sigui 
esun di Sarai anto pa kolmo e plan ta resultá tambe. Huntu 
ku e gran resultado a bin tur e problemanan, tristesa, frus- 
trashon, maltrato, sufrimentu i konflikto ku tin te asta dia di 
awé pa e desendientenan di Abram. 
Kuantu biaha nos tambe komo kreyente, ta desviá for di e 
plan òf promesa di Dios pa den nos konosementu i esfuer- 
so tuma desishonnan ku ta mas na man, fásil i òf lógiko? 
Anto e plan ta resultá. Pero konta ku e konsekuensianan? 
Ken mas ta sufriendo e konsekuensia di bo eskoho? 
No pasobra e resultado ta bon, e plan tabata Dios Su 
boluntat. 
No pasobra e resultado ta bon (segun bo deseo) bo ta liber 
di e konsekuensia. 
Bèrdat ta ku Dios mes a duna nos dos plaka di sintí pa 
nos por uza pa pensa, plania i logra hopi kos. Pero ta den 
kombinashon ku Su Santu boluntat, esei ta duna resultado 
perfekto, satisfaktorio ku konsekuensia benefisioso. 


No laga e preshon di afó, e modèl di mundu, e skema di 
hende laga bo hasi nada lòs di e plan ku Dios tin p’abo. 
Spera riba Señor! 


Norvel Fornerino 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Doi Boekhoudt, Mario Vriend & 
Seshi Goeloe 
13.00 Dokumental: 
BOPEC 
14.00 Herensia Korsou: 
Geertruida -Tuda- Granviel 
Bonifacia 
15.30 Puerto Latino: 
Luis Zárraga 


16.00 Herensia: 
Letisia Beaumont 
17.00 Aki Boneiru: 
Virgen Del Valle 2022 recap 
18.00 Herensia: 
Bernardo Statie 
19.00 BAPA: 
Boi Na Saba 


20.00 Herensia: 
Anton Boutismo Yorkia 
21.00 Aki Boneiru: 
Classical Music Board - Podium 
Bonaire 
22.00 Herensia: 
Daphne Kibbelaar 
23.00 BAPA: 
Kanta Orkidia 
(Lansamentu CD Nobo) 


Djadumingu 10 Sèptèmber 2023 


12.00 Herensia: 
Letisia Beaumont 
13.00 Aki Boneiru: 
Virgen Del Valle 2022 recap 
14.00 Herensia: 
Douglas Finies 
15.00 BAPA: 
Boi na Saba 


16.00 Herensia: 
Anton Boutismo Yorkia 
17.00 Aki Boneiru: 
Classical Music Board - Podium 
Bonaire 
18.00 Herensia: 
Daphne Kibbelaar 
19.00 BAPA: 
Kanta Orkidia 
(Lansamentu CD Nobo) 


20.00 Aktualidat: 
Benito Dirksz i Marisol Dirksz 
21.00 Aki Boneiru: 
Moru Bon dia Telecuracao na 
Boneiru 
22.00 Herensia: 
Aldrit Pieters 
23.00 BAPA: 
Ballet 

All-in-One Services B.V. 


ta buska 
- 2 bar-restaurant 
medewerker 


Mas inf. email na: 
all-in-one-services.bv@outlook.com 


Felmar Cleaning Services B.V. 


ta buska 
- 1 medewerker 
huishoudelijke dienst 


Mas inf tel # 701-1305 


Condulce Services N.V. 


ta buska 
- 1 electricien 


Mas inf tel # 795-7545 


All-in-One Services B.V. 


ta buska 
- 2 bar-restaurant 
medewerker 


Mas inf. email na: 
all-in-one-services.bv@outlook.com 


Felmar Cleaning Services B.V. 


ta buska 
- 1 medewerker 
huishoudelijke dienst 


Mas inf tel # 701-1305 


Condulce Services N.V. 


ta buska 
- 1 electricien 


Mas inf tel # 795-7545 


KRALENDIJK 
-- 
Djaweps 7 di sèptèmber 
Tres dama baké den number 


Fundashon Wega di Num- 
ber Boneiru (FWNB) a 
entregá Diane Kraal e 
outo ku el a gana den e 
kampaña di Radio Live 
. FM i e partnernan. 
Na e okashon akí un 
reportero di BONERIA- 
NO a papia ku tres dama 
kendenan ta baké den 
bendementu di number. 
Nan tin kantidat di aña 
den e mundu di bende- 
mentu di number. 
Ta trata di Ruth E- 
mers, kende tin 36 aña 
den e mundu di bende- 


mentu di number. 
Juanita Richardson ta 
otro bendedó di number 
ya pa 41 aña i Duchi 
Lourdes Frans tin 34 aña 
ta bende number. Impre- 
shonante e hendenan akí 
nan tin asina hopi aña den 
e mundu di bendementu 
di number. Sigur ta un 
apresio pa nan ta laborá e 
kantidat di aña ku bende- 
mentu di number. 

KRALENDIJK – Asina 
bo ta pensa sí bo ta na - 
nal di un seri, asina mail i 
app ta konta ku ainda bo no 
a yega. For di e rapòrt di 
investigashon di Cactus mi 
a tuma por ehèmpel esaki 
over: 
‘E lider di proyekto 
eksterno a traha direkta- 
mente bou di e direktor di 
R&O, hirárikamente e di- 


Di un rotònde (VIII): Di pregunta i remarke 


Pa: Auke van der Berg 


rektor ta e siguiente ku ta 
sigui e liña bou di e diputa- 
do di O’. 
Bo ta lubidá un hende 
den e herarkia, un hende ta 
app, e sekretario insular. ‘E 
sekretario insular ta asistí 
Kolegio Ehekutivo di un 
entidat públiko i ta presente 
durante reunionnan di e ko- 
legio ehekutivo. Den kon- 
tenido, e funshon ta igual 


ku esun di e sekretario di 
munisipio na Hulanda. E 
ta e promé konsehero di 
maneho di e kolegio di 
burgemeester i alkalde’. 
Pues, ku esaki e òrdu di 
rango ta kompleto. Mi ta 
spera. 
‘E proposishon pa in- 
formá e rotònde for di e 
proyekto, no tabatin nada 
di aber ku atenshon públiko 


i diskushon’, un otro hende 
ta skirbi, un hende a bisa 
ku por sigui dal bai gewon 
ku e diseño manera e tabata 
riba mesa’. 
Asina el a bai. Pero e 
outor di e app akí no ta in- 
formá unda e konosementu 
akí no ta basá riba realidat. 
Un otro korespondensia, 
ta un bon lesadó: ‘Sí e lider 
di proyekto eksterno ta bisa 
ku e no tabatin e mandato 
pa tuma e tipo di desishon- 
nan asina, mira e reportahe, 
kon por ta posibel ku otro- 
nan enbolbí ta bisa ku ta su 
persona mes a tuma e desi- 
shon’. 
Mira rapòrt yni 222: 
‘Tantu BM komo CEC ta 
duna di konosé ku e lider di 
proyekto eksterno sin man- 
dato a duna nan e enkargo’. 
E investigadónan no a 
haña bista di e notulonan 
di e reunion di konstruk- 
shon? Ta trata ku serka mi 
un kontratista no por ku- 
minsá ku e trabounan sin 
un rma.’ 
E storia tokante e seshon 
di ICT i WeTransfer a pro- 
dusí notisia alentador. 
‘E èks direktor a man- 
da tambe un dokumento 
pa e direktor nobo via We 
Transfer, pero nunka a ha- 
bri esaki. Orígen di esaki ta 


ku e atendementu lento di e 
seshon di ICT ku ta respon- 
sabel pa por habri e lenan. 
Dor di esaki hopi konose- 
mentu a bai pèrdí’. 
Ta mustra ku e seshon 
akí mester lesa e instruk- 
shonnan tokante siguridat 
riba netwerk dos i te asta 
tres biá. Dor di esaki e 
miedu pa sufrimentu taba- 
ta asina grandi ku e nenga 
tambe e mailnan gewon. 
Laga para sí bo manda un 
mail ku archivo athunto. 
For di ehèmpelnan ku mi 
a haña, ta originá e imágen 
ku for di miedu nan no sa 
bon kiko nan ta hasi i mes- 
ter mantené porta i bentana 
será. Kontakto ku algun 
servisio di Gobièrnu dor di 
esei ta fèrfelu, ta formul’é 
amikalmente. 
Banda di esei ta kom- 
prendibel 
ku 
diferente 
lesadó gustosamente hende 
ku mira tur tipo di nòmber 
di esnan enbolbí, komo un 
sorto di korona riba e seri 
akí. 
Pero mi no ta haña esaki 
nesesario. Mayoria hende 
sa ta ken, kiko i kon. E seri 
akí ta intenshoná pa laga 
mira kon Gobièrnu a dò- 
belkròs e investigashon di 
Kaya Amsterdam desde e 
promé dia. Un storia skur. 


KRALENDIJK--Be- 
hes ta bin ku su defek- 
tonan. Un di e kambionan 
ku e adulto mayor lo por 
kuminsá haña ta prob- 
lema di memoria. Pero 
kiko esaki ta niká? E ta 
niká ku tin un diferensia 
entre lubidá un ratu òf lu- 
bidá henter ora. 
Ora e problema di me- 
moria oumentá i ta stroba 
bida diario di e persona, 
ta importante pa investigá 
kiko por ta e kousa. Kisas 
tin problema sikológiko. 
Pero kisas ta algu otro, 
algu mas serio manera 
demensia tipo Alzheimer. 
Lo mester hasi tèst pa 
haña sa. 


Alzheimer 
Alzheimer ta e tipo 
di demensia ku mas ta 
aparesé. 
Masoménos 
70% di e personanan ku 
demensia tin e demen- 
cia tipo Alzheimer. Al- 
zheimer ta kuminsá ku 
problemanan di memoria 
i ta desaroyá su mes te 
ku na dado momento e 
persona ta bira komple- 
tamente dependiente di 
otro. Generalmente e per- 
sona a sufri di problema 
òf pèrdida di memoria pa 
un tempu kaba; te ora ku 
diagnostik’é (tèst) komo 
tal. Ta bira difísil pa e per- 
sona ku tin Alzheimer pa 
kòrda informashon nobo. 
E persona por puntra vári- 
os bía pa dia e mesun kos. 
Òf e ta lubidá tur sita. Al- 


Behes i Alzheimer 


gun señal hopi evidente ta 
ku e persona ya no ta kuida 
su kas òf medio ambiente 
muchu bon mas. Tambe e 
ta kuminsá neglishá kuido 
propio. 


Kousa 
Serka e malesa di Al- 
zheimer 
ta 
originá 
un 
akumulashon di un sierto 
proteina den e sélulanan 
nèrvioso di e selebre, e 
asina yama beta-amiloide. 
Deskomposishon di e pro- 
teina no ta bai bon. Inves- 
tigadónan ta pensa ku pa 
motibu di akumulashon di 
e proteina aki, e sélulanan 
nèrvioso i e konekshon en- 
tre e sélulanan nèrvioso ta 
wòrdu destruí. Tambe ta 
‘nase’ manera un tipo di 
obra di arte di proteina bruá 
den e sélulanan. Tur esaki 
ta hasi e funshonamentu di 
e sélulanan nèrvioso impo- 


sibel i e sélulanan ta muri. 


Desaroyo 
Desaroyo di demensia 
tipo Alzheimer ta bai hopi 
lihé i serka otro e ta bai 
poko poko. Ta importante 
pa realisá ku desaroyo di 
e malesa ta rekerí di de- 
sishonnan importante pa 
e persona (pashènt) i su 
famia. Riba diferente tere- 
no lo mester skohe kiko 
ta bai hasi. Por ehèmpel 
si tin ku regla e tópiko di 
nansa ora e mes no por 
mas. Pero tambe lo mester 
regla kosnan ku normal- 
mente ta konsiderá sim- 
pel ku lo bira un reto. Por 
ehèmpel kon pa komu- 
niká ku e persona? Kon 
pa konvensé ku e mester 
baña paso el a lubidá di 
hasi esaki? Kiko pa hasi 
ora e bira ful dependiente 
di ayudo? 

ARUBA 
NOTA INTERNASHONAL 


Hong Kong-Hong Kong 
ta 
konfrontando 
áwas- 
erunan intenso despues di 
14 aña. Kayanan, stashon- 
nan di metro i sentronan 
komersial den e estado 
chines ta inundá. Segun 
medionan lokal, a registrá 
un morto. Banda di esaki 
tin alrededor di 110 perso- 
na heridá den hospital. 
Un atvertensia di mal 


Kaya, stashon di metro i sentro komersial inundá 
Hong Kong konfrontando yobida mas fuerte den 140 aña 


tempu severo ta na vigor i 
outoridatnan lokal ta urgi 
residentenan pa keda kas. 
A sera skolnan pa motibu 
di "kondishonnan ekstremo 
ku ta kondusí dor di inun- 
dashon di gran eskala i in- 
terupshon di tráko grave, 
e outoridatnan a bisa. Bolsa 
chines tambe ta será i ta 
keda será miéntras e atver- 
tensia meteorológiko ta a- 


pliká. 
Riba djaweps a registrá 
158,1 milimeter di áwa- 
seru den e ora promé ku 
mei anochi. Un kantidat re- 
cord for di momentu ku a 
kuminsá ku e midi di awa 
na 1884. Segun e servisio 
meteorológiko, mas di 600 
milimeter a kai den 24 ora. 
Esaki ta ekivalente na un 
kuart di e kantidat anual di 


áwaseru ku normalmente ta 
kai na Hong Kong. 
E klima ekstremada- 
mente severo, segun outo- 
ridatnan di Hong Kong, ta 
kontinuá te por lo ménos 
mei anochi (ora lokal). Na 
nort di Hong Kong, mal 
tempu a kousa problema na 
e siudat chines Shenzhen, 


kaminda ta registrá kaida 
di awa mas intenso for di 
1952 ku a kuminsá midi. 
E siudat multimilionario 
tambe a konfrontá inun- 
dashon grandi i interupshon 
den transporte públiko. Se- 
gun medionan lokal, aki 
tambe a urgi residentenan 
pa keda kas. 


ParisMenornan 
di 
edat no por tin akseso sin 
mas na inteligensia arti- 
sial na skol. Esaki ta inkluí 
`chatbots` manera ChatG- 
PT. Esaki ta loke Nashon- 
nan Uní ta pidi. 
E organisashon ku ta kai 
den e parti di enseñansa di 
nashonnan Uni, UNESCO 
ta boga pa reglanan es- 
trikto pa uzo di inteligensia 


Pa Nashonnan UNI 
Muchanan menor no por tin akseso na Inteligensia Artifisial 


artisial na skol. Esaki ta 
inkluso limitá uzo di esaki 
te ora e muchanan bira mas 
grandi. 
E guia di Unesco ta 
rekomendá un edat mínimo 
di diestres aña. Esei ta e 
edat ku ChatGPT mes a su- 
girí anteriormente. Unesco 
ta rekonosé ku tin eksper- 
tonan tambe ku ta kere ku 
e límite di edat ta muchu 


abou i ku, en realidat, mes- 
ter oumentá na diesseis aña. 
Segun e instituto ku 
sede na Paris, IA por tin 
implikashonnan pa bien- 
estar emoshonal di mucha. 
Si nan siña kosnan den klas 
di e programanan aki en bes 
di maestronan humano, nan 
por bira vulnerabel pa ma- 
nipulashon. "IA generativo 
por ofresé un gran opor- 


tunidat pa desaroyo huma- 
no, pero tambe por kousa 
daño, Audrey Azoulay, 
Direktor general di Unesco, 
a bisa. 
Oportunidat 
UNESCO no solamente 
ta kuestioná inteligensia ar- 
tisial, pero tambe ta mira 
oportunidat. IA tambe por 
yuda algun mucha. Pero 
e métodonan lo ta sigur i 
efektivo solamente si mae- 
stronan, studiantenan i in- 
vestigadornan ta asigná un 
ròl den diseño di e método 
i gobièrnunan regulá nan 
uso, e organisashon a bisa. 
ChatGPT a kousa un 
gran konmoshon aña pasa. 
Esaki ta pasobra e ta usa un 
forma di inteligensia arti- 
sial ku a bai hopi mas leu ku 
e modelo anterior disponi- 
bel pa e públiko en general. 
Por ehèmpel, chatbot, basá 
riba algun indikashon, por 
skirbi teksto riba su mes ku 
apénas por distinguí for di 


esun di ser humano. 
Tabatin hopi krítika. Na 
skol i universidatnan, studi- 
antenan por usa `chatbots` 
pa skirbi dokumentonan i 
relatonan. E desaroyo rá- 
pido di IA a generá pre- 
okupashonnan tokante, por 
ehèmpel, e velosidat ku mal 
informashon por plama. Na 
Brussel ya ta trahando riba 
reglanan oropeo pa uzo di 
inteligensia artisial. 
Otro punto di preoku- 
pashon ta ku ta usando 
inteligensia 
artisial 
e 
por violá e derechonan di 
propiedat 
intelektual 
di 
otronan. `Chatbots` ta ge- 
nerá teksto basá riba teksto 
eksistente ku inteligensia 
artisial a lesa anterior- 
mente. Microsoft a purba 
di trankilisá konsumidónan 
djaweps último.Si tin klien- 
te ku ta haña nan mes den 
problema komo resultado, 
e grupo di teknologia lo 
tuma e multanan. 

KRALENDIJK – Tour- 
ism Corporation Bonaire 
ta manda un grupo di 120 
amingo amboyante riba 
un aventura internashonal 
komo parti di su kampaña 
di turismo It’s In Our Na- 
ture. E grupo di amingo 
amboyante ta kuminsá 
su gira na Ne ork City 
dia 7 di sèptèmber 2023. 
Despues di esei dia 16 di 
sèptèmber 2023 e grupo ta 
bai Toronto i na n di luna 
e gira ta terminá na Miami. 
Hendenan den e tres siu- 
datnan akí por haña e grupo 
di amingo amboyante 
pa medio di bishitá www. 
flashflamboyance.com 
Kada evento pop-up ta 


Tourism Corporation Bonaire ta manda 
120 flamingo riba un gira pa organisá eventonan pop-up 


ofresé momentunan di saka 
potrèt, premionan grátis, 
informashon tokante e des- 
tinashon i un chèns pa gana 
un biahe grátis pa dos per- 
sona pa Boneiru. Pa kada 
un di e tres siudatnan ta en- 
tregá un premio. Solamente 
e personanan ku haña e 
grupo di amingo am- 
boyante i ta personalmente 
presente, ta bini na remarke 
pa partisipá i gana un biahe 
grátis pa Boneiru. “Nos ta 
spera ku e partisipantenan 
na nos ‘ash amingo 
amboyance’ ta haña un 
muestra chikitu di e para- 
diso ku nos isla ta, i ku nan 
ta haña inspirashon pa mira 
nos bunita amingonan den 


nan habitat natural,” segun 
e direktor di Tourism Cor- 
poration Bonaire, Miles 


Mercera. “Nos ta anhelá pa 
duna un kaluroso Bon Biní 
na e tres felis ganadónan ku 


a gana un biahe grátis pa 
por deskubrí tur loke Bo- 
neiru tin di ofresé.” 

KRALENDIJK -- For di 
e siman akí ta tene reunion 
di Konseho Insular manera 
kustumber den edisio di 
Passangrahan bèk. Resi- 
entemente a nalisá e tra- 
bou grandi di mantenshon 
den e sala di reunion. 
Djárason último e promé 
reunion a tuma lugá, e re- 
union públiko solèm rela- 
shoná ku selebrashon di 
Dia di Boneiru i 72 aña di 
eksistensia di Konseho In- 
sular. 
Vários miembro di Kon- 
seho Insular a tene diskur- 
so. Temanan manera abolis- 
hon di sklabitut i e diskulpa 
di Kas Real relashoná ku 
esaki i tambe fortikashon 
di e identidat boneriano i 
kolaborashon mutuo a bini 


Reunion Konseho Insular bèk den Passangrahan 


dilanti. 
Koleganan 
miembro 
di Konseho Insular di Isla 
Riba, tambe a hasi akto di 
presensia dia 6 di sèptèm- 
ber. 
For di momentu ku a 
nalisá e trabou di man- 
tenshon, 
Passangrahan 
ta disponé di aparatonan 
oudiovisual nobo i mas pro- 
feshonal ku diferente aktu- 
alisashon, entre otro señal 
di video Full HD, posibili- 
dat pa partisipá riba distan- 
sia den forma virtual na e 
reunionnan i e asina yamá 
‘name tags’ ku ta sòru ku 
di awor padilanti por mira 
e oradornan riba pantaya 
ku nan nòmber i nòmber di 
nan partido. Banda di esaki 
e sistema nobo ta ofresé 


vários funshon moderno. 
Por ehèmpel personanan 
ku ta wak via wèpsait, fásil- 
mente por haña un parti 
spesíko bèk pa medio di 
‘bullets’ ku ta keda kreá ku 
kada interakshon durante 
un reunion. Tin posibilidat 
tambe pa kompartí un sierto 
parti di un reunion ku otro- 
nan, sin tin mester di wak 
henter e grabashon bèk. 
Company eb Casting 
ta ‘stream’ e reunionnan i 
naturalmente por sigui wak 
nan ‘live’ via e diferente 
plataformanan, entre otro 
e wèpsait www.konsehoin- 
sular.com, e página di You- 
Tube di Konseho Insular i 
tambe e kanalnan di tele- 
vishon Nos TV i Dutch Ca- 
ribbean TV. 


KRALENDIJK – E 
parti Karibense di Reino 
e último añanan tabata 
un tiki e úniko sitio ka- 
minda votadónan di CDA 
no a bira lomba masal- 
mente, pero esaki no ta 
keda rekompensá pa skir- 
bidónan di e programa di 
elekshon. 
E partido ku a kai 


CDA no ta rekompensá Karibe 


hopi den e enkuestanan te 
na apénas tres asiento, ta 
indiká den e programa di 
elekshon 75 página apénas 
dos biá na Karibe: 
-Nos ta traha na un mihó 
sistema di awa na Karibe 
Hulandes i eksportá nos 
konosementu internashonal 
tambe. 
-Komo pais nos mester 


tin èkstra wowo pa e isla- 
nan Karibense, Indonesia 
i Srnam, kaminda nos 
mester reforsá e islanan 
akí i na mes momentu 
rekonosé foutnan for di e 
pasado históriko. 
Pa desenanan largu 
CDA a prolá su mes 
komo amigu di Antia. 

E siman akí Anibel Clarenda a kumpli 45 aña tra- 
hando pa Servisio di Meteo. Primeramente na MDNA, 
despues MDNA&A, despues MDC i awor KNMI. 
Clarenda ta haña tristu ku niun gobièrnu no ta duna 
rekonosementu pa 45 aña di servisio. 


Anibel Clarenda 45 aña 
den servisio 

KRALENDIJK -- Diane 
Kraal despues di a gana e 
outo dia 2 di sèptèmber, a 
hañ’é osialmente serka 
Fundashon Wega di Num- 
ber Boneiru. 
Djaweps 7 di sèptèmber, 
un otro dia ku nunka mas 
Diane ta lubidá, momentu e 
i su partner a subi nan outo 
nobo i kore bai. 
Den presensia di e tim 
di adio Live . FM i 


FWNB a entrega Diane Kraal su outo 


esnan di FWNB, dilanti di 
nan osina, a risibí yabi di 
e outo ku nan a gana di e 
kampaña di Live . FM, 
huntu ku 12 partner. 
Na e okashon, Anne 
Marie Mercera, direktor di 
FNB, a bisa: “Ainda mi 
ta nota poko nèrviosidat 
serka Diane, mi ta spera se- 
gun e ta kore su outo e ta 
bira mas trankil. 
Danki na Live . FM 


pa e oportunidat, huntu ku 
otronan, nos a laga un hen- 
de gana un outo nobo. Nos 
semper ta deseá pa duna 
bèk na komunidat.” 
Aimed Ayubi di Live 
. FM a menshoná ku 
nan tambe ta masha konten- 
tu ku e persona ku a gana e 
outo i danki na e partnernan 
pa a yuda hasi e kampaña 
posibel i eksitoso. 

Bo a mira e damanan baké 
nan di number,Tonchi? Nan 
lo mester por duna nos un 4 
sifra 


Awèl si, den tur e añanan ei nan 
mester por sa ki dia kua number 
ta sali 


Añanan turbulento den parokia (4) 


Pa: Bòi Antoin 


No tin duda ku parokia di Rincon ta e parokia di mas difísil di tur e tres paroki- 
anan katóliko na Boneiru. Ta hopi kos a pasa den e 165 aña di eksistensia di 
e parokia aki. Pastornan di e parokia aki, yamá Sint Martinus (San Martin) di 
1858 pa 1908 i desde 1908 Sint Ludovicus (San Ludovico òf San Luis Bertran), 
a duna su pastornan hopi doló di kabes. I tin pastor tambe ku a duna e paroki- 
anonan doló di kabes. 


Bèrgwensa di chiké 
Tabatin un sosiedat mas 
di entiero na Rincon, esta 
Sociedad San Antonio de 
Padua. E motibu prinsipal 
pakiko Prefekto Apostóliko 
a kumpli ku e eksigensia 
di parokianonan di Rincon, 
aparte di pobresa, tabata 
ku den e époka ei spesial- 
mente na Kòrsou mazòn- 
nan tabata tratando na tur 
manera pa haña pèrmit di 
gobièrnu pa por a pone 
santananan 
general 
òf 
públiko tur kaminda, tambe 
na Rincon, kaminda tabatin 
algun persona ku relashon 
ku masoneria. Esaki pa 
kaba ku loke tabata konosí 
e tempu ei komo ‘bèrgw- 
ensa di chiké’. Si no a baha 
e tarifanan pa ‘yabi di san- 
tana’, e ora ei e mazònnan 
lo a haña forsa pa haña 
pèrmit pa funda un santana 
den Rincon, loke Iglesia 
Katóliko kier a prevení a 
todo kosto. 
Pastor de Barbanson 
tabatin su dudanan ku e 
desishon aki di su superi- 
ornan tabata korekto. Esta 
ku si enbèrdat e lo a kita 
e pensamentu di sierto 
parokianonan pa pone pre- 


shon pa haña un santana 
general den e bario. 
Pasobra el a señalá ku 
ya kaba nan tabata mur- 
murá den pueblo ku e 
santana katóliko ta muchu 
chikitu i ku pues mester 
bini un santana di gobièr- 
nu. Parokia di Rincon ta 
e parokia di mas difísil pa 
pastornan. 
Na fin di òktober Pas- 
tor de Barbanson ta skirbi 
ku situashon ta keda in- 
trankil den su parokia. E ta 
sinti ku algun di su paroki- 
anonan a todo kosto ke pa 
tin problema. No tin trabou, 
awa no ke kai. Nan ta sinta 
henter dia huntu ku otro ta 
reklamá tur kos. 
No solamente ku pas- 
tor nan ta mete. Te asta ku 
e úniko dòkter di Boneiru 
nan a mofer, manera De 
Barbanson a skirbi den e 
krónika di parokia. 
“Tabatin un fiesta di 
kasamentu den Rincon i 
dòkter Engelbrecht a keda 
henter dia na e kas aki. E 
tabata den un ambiente 
alegre. Konsekuensia taba- 
ta ku nan a laga sa ku dòk- 
ter tabata burachi atrobe”, 
De Barbanson ta skirbi, 


agregando ku sinembargo 
no por tabata asina serio, 
pasobra e dòkter so a kore 
su outo bai bèk Playa a- 
tardi. 
E parokianonan malkon- 
tentu ku komportashon di 
dòkter Engelbrecht tabata 
ke manda un petishon na 
gobernador pa pidi un otro 
dòkter pa Boneiru. Pero tur 
kos a keda na e palabra 
grandi aki so. Pakiko? Pa- 
sobra nan a haña otro kos 
pa pone atenshon ariba: e 
plaka ku forlestu ta kobra 
na entiero ta muchu haltu. 
E tarifa aki mester baha. 


Forlestu 
No esei so. Nan tabata 
ke pa e forlestu dje tempu 
ei tambe baha. Asina a 
sosodé ku e parokianon- 
an ta bolbe pone un peti- 
shon riba papel pa eksigí 
pa baha e forlestu. Awor e 
forlestu aki tabata Adriaan 
Rufenberg, ku e luna an- 
terior te asta nan a dal un 
moketa ora ku e kier a sali 
na defensa di pastor. Nan a 
kalifik’é tambe komo bobo. 
Adriaan Rufenberg ta- 
bata un makamba ku a bin 
traha den Rincon komo po- 


lis. Aki el a kasa ku Corne- 
lia Sint Jago. Na 1892 nan 
a batisá nan yu Seferina 
Leonora na misa di Rincon. 
Otro polis òf selador- 
nan makamba ku a drenta 
Rincon i a bonerianisá 
despues 
tabata 
Egidius 
Strickx, Renier van Houten, 
Johannes van der Lee, 
Rudolf Wilgenburg, Weis 
Kemmenade, Cornelis Ru- 
dolf Vis, Herman Groenen- 
berg. 
Pastor de Barbanson, 
fadá di su parokianonan, 
un sierto momentu ta pun- 
tra ku si no a bira tempu pa 
laga skirbi lemanan mane- 


ra ‘Laga morto dera morto’ 
riba muraya den misa? 
Dia 22 di novèmber 
1931 Boneiru a haña un 
pal’i áwaseru. Esaki a bini 
komo un alivio, pasobra e 
yobida aki a bin kibra e ten- 
shon di pobresa ku tabatin 
den Rincon. 
Tur e dianan ei awa a 
sigui kai. Rinconeronan a 
tumba pa nan kunuku pa 
nan planta pa segundo bia, 
komo ku debí ku awa a 
tarda pa kai e chèns tabata 
grandi ku e simianan plantá 
anteriormente a bai pèrdí. 
E bia aki nan tabatin mas 
speransa ku lo tin kosecha. 


Proseshon ántes den parokia di Rincon. 

di loke ta uni nos”. 
Papa a rekordá ku “un bi- 
aha, den e diósesis ku e taba- 
tin ántes, el a tende un komen- 
tario interesante i bunita: nan 
tabata papia di un ansiano ku 
a traha henter su bida den e 
parokia. I un hende ku tabata 
konos’é bon a bisa: ‘e muhé 
akí hamas a papia malu, nun- 


ka el a partisipá den papia- 
mentu riba otro i semper e tin 
un sonrisa’. Un hende asina lo 
por ser kanonisá mañan!”. 
“En bista di tur esaki, nos 
mester hasi seriamente un 
saminashon di konsenshi. Den 
un komunidat kristian, divis- 
hon ta un di e pikánan mas 
grave, pasobra e ta duna señal 


no di obra de Dios, sino di e 
obra di diabel, kua pa definis- 
hon, ta esun ku ta separá, ku 
ta ruina relashonnan i ku ta in- 
sinuá prehuisio”. 
E Tata santu a señalá ku 
“Dios, en kambio, ke pa nos 
krese den e kapasidat di uni, 
di pordoná otro i di stima otro, 
p’asina ku kada biaha nos ta 
pars’E mas, ku ta komunion i 
amor. Den esaki tin e santidat 
di Iglesia: den rekonosé bo 
mes komo imáhen di Dios, 
kolmá di Su mizèrikòrdia i di 
Su grasia”. 
“Kerido amigunan, laga e 
palabranan akí di Hesus 
resoná den nos kurason: ‘Fe- 
lis esnan ku ta trese pas, nan 
lo ser yamá yunan di Dios. 
Laga nos pidi sinseramente 
pordon pa tur e biahanan ku 
nos tabata motibu di divishon 
òf di inkomprenshon denter di 
nos komunidatnan, sabiendo 
mashá bon ku no ta yega na 
komunion, si no ta medio di 
kombershon kontinuo. . I kiko 
ta kombershon?: ‘Señor, duna 
mi e grasia di no papia malu, 
di no kritiká, di no hasi redu i 
di ke tur hende bon’. TA un 
grasia ku Señor ta duna nos! 
Esaki ta kombertí e kurason, 
no? “. 
“I laga nos pidi ku tur diar- 
io di nos relashonnan por ko- 
mbèrtí den un refleho semper 
mas bunita i gososo di e relas- 
hon entre Hesus I Tata. ...... 
Danki”, el a konkluí. 


Generalmente, búskeda di 
e padrino òf madrina, ta ko- 
mbertí mas den un convenien- 
cia pa e mayornan ku den 
yudansa spiritual pa yunan ku 
lo ser apadrinados 
Buska un padrino òf mad- 
rina pa e sakramentonan di in- 
isiashon (boutismo, konfirmas- 
hon i Eukaristia) den e bida 
spiritual di e yunan ta tarea fá- 
sil pa hopi mayornan, debí ku 
pensa únikamente riba e con- 
veniencia di loke e padrino òf 
madrina mester duna di man- 
era sosial òf ekonómiko. 
«Kompader òf komader» 
ta e forma den kua ta yama e 
padrino òf madrina di e yunan, 
i ora ta skohe nan, algun biaha 
ta surgi e duda: Nos a skohe 
padrino/madrina òf kompad- 
er/komader? Tin biaha e aveni- 
da, kariño i ke establesé laso- 
nan mas permanente ku un 
persona ta hasi e mayornan di 
su yunan ta bira padrino/mad- 
rina ku esnan ku nan relashon 


masha estrecho. En bèrdat, 
padrino/madrina ta sinti nan 
mes mashá honrá ta pidi nan 
pa bira pasobra e ta muestra 
di afekto i konfiansa mashá 
profundo. 
Ta eksistí otro kasonan den 
unda e mayornan ta preokupá 
nan mes, primordialmente, pa 
e bida spiritual di e yu i ta ko- 
mprendé mihó e papel ku 
desempeñá un padrino/mad- 
rina, ya ku esnan aki lo ta, for 
di e sakramento, un piesa fun- 
damental den kresementu di e 
fe di e ihá i ta velaran por él 
komo mayornan spiritual. 
«Mayornan spiritual» 
Tin un frase ku ta utilisá 
hopi al respekto: «Tin falta di 
mayornan, padrino/madrina»; 
esaki ta hasi referensia na ku, 
si den algun momento ta falta 
e mayornan, e padrino/mad- 
rina mester kargo di e mucha- 
nan akí, primordialmente den 
e bida spiritual; òf si e mayor- 
nan ta no inkulká den e mucha 


un bida spiritual sano, e padri- 
no/madrina tin e derecho pa 
konsehá i guia su ihánan. 
Ku respekto ku e tema akí, 
Aleteia a konsultá Pader 
Ricardo Ángel Flores i esa- 
ki ta loke el a kompartí ku nos. 
Den e Kódigo di Derecho 
Kanóniko (CIC) ta e corpus 
legislativo den kua tae esta- 
blesé e normanan general di 
Iglesia. Den buki IV ta bisa nos 
di e funshon di santifiká Igle- 
sia, ku ta konsiderá komo 
ehersisio di e funshon saserdo- 
tal di Hesukristu, den kua ta 
nifiká santifikashon di hende- 
nan dor di signonan sensibel 
(cfr. c.834). 
Sakramentonan ta okupá e 
promé di e buki IV. Den 
kapítulo IV di e seshon di 
sakramento di Boutismo, ta 
papia nos di e kriterio ku es- 
nan mester kumpli en- 
comendado ku e mishon di ser 
padrino òf madrina (c. 872- 
874), kriterionan ku no ta ap- 


liká únikamente pa e sakra- 
mento akí, sino pa otronan 
manera esun di Konfirmashon. 
«Primeramente, e funshon 
di e padrino òf madrina ta asistí 
den su inisiashon kristian na e 
persona ku ta ser batisá, hun- 
tu ku e mayornan lo perkurá 
ku e persona ku ta bai risibí e 
sakramento ta hiba un bida 
congruente i ta kumpli ku e 
obligashonnan inherentes di e 
sakramento risibí (cfr. c. 
872)». 
Kanon 874 ta bisa nos pa- 
kiko ku un persona sea atmití 
komo padrino òf madrina ta 
nesesario: 
1.Hasi un bon verifashon 
Si e ta un adulto, e por 
hasié su mes; sin embargo, den 
kaso di muchanan, mester ser 
eligí e padrino i madrina dor 
di e mayornan, òf dor di es- 
nan ku ta lugá nan lugá; faltan- 
do esakinan, e por ser elegí 
dor di pastor di parokia òf un 
ministro, i prinsipalmente, ta 


nesesario ku esaki tin kapasi- 
dat e intenshon pa desempeñá 
e mishon akí. 
2.Ser bon ehemplo 
E kandidato pa asumí e 
mishon di ser padrino òf mad- 
rina mester ta ser katóliko, a 
risibí e sakramentonan di ini- 
siashon kristian (boutismo, 
konfirmashon i eukaristia) i 
hiba un bida congruente ku su 
fe i ku e mishon ku e ta bai na 
asumí; ke men, hiba un bida 
sakramental aktivo. Ademas, 
ta nesesario ku e no tin imped- 
imentu pa konfesá i aserka na 
komunion, pa ke no mester ta 
afektá dor di un pena kanóni- 
ko. 
3.Mester tin mas di 16 aña 
Mesun c. 874 ta bisa nos 
ku e mester tin grandi di 16 
aña, a no ser ku e Obispu di- 
osesano ta establesé otro 
edat, òf ku pa algun rason hus- 
tu, e pastor di parokia òf min- 
istro ta konsiderá un ekseps- 
hon atmisibel. 


Kua karakterístikanan mester tin un bon padrino òf madrina? 


Mia Schroeder 


kontinuashon pag.12 

ARUBA 
STATIA/SABA/ST. MAARTEN 


ORANJESTAD – E 
proyekto pa stabilisá e klep 
na Lower town , ta pro- 
gresando. Despues ku re- 
sientemente a kompletá e 
eliminashon di material lòs 
i vegetashon, e kontratista, 
acrobat XVB , a kuminsá 
ku e aktividatnan di ko- 
bamentu. 
E kitamentu di mate- 
rial lòs tabata esensial pa e 
proyekto kana seif, esiente 
i efektivo. A tuma e medi- 
danan despues di konsulta 
ku partnernan relevante. 


Stabilisashon proyekto klep progresando 


E restorashon di proyek- 
to di klep ta un parti inte- 
gral di e isla su mitigashon 
di eroshon i programa di 
restorashon di naturalesa, 
loke ta inkluí un plan di 
maneho di awa i elimi- 
nashon di animalnan ku ta 
kana lòs. 
A base di e proyekto, 
Gobièrnu ta kumpli ku su 
kompromiso pa duna si- 
guridat prioridat i perseverá 
e patrimonio di naturalesa i 
medioambiente i salú pú- 
bliko. 


PHILIPSBURG 
– 
Djaweps 7 di sèptèmber 
a tuma lugá un enkuentro 
entre representantenan di 
e kompania di elektrisidat 
di Sint Maarten, GEBE i 
Mi-nister di Salubridat Pú- 
bliko, Desaroyo Sosial i 
Labor, VSA, Omar Ottley. 
Durante e enkuentro, 
Minister Ottley a menshoná 
ku miéntras e ta komprondé 
e situashon nansiero aktu- 
al di e kompania, e por ta 
na benesio di tantu e kon- 
sumidó komo e kompania 
si tin mas método di pago. 
Washington di GEBE a 


Pa plannan pago di utilidat 
GEBE i Minister Ottley a papia tokante redukshon di pago 


indiká ku el a bin ta eksplorá 
opshonnan pa ofresé alivio 
nansiero pa klientenan, 
loke ta inkluí redukshon di 
e depósito rekerí pa pago 
na 25 porshento di e suma, 
komo opshon di e 50 por- 
shento ku aktualmente ta 
rekerí. 
Durante e último si- 
mannan, osina di Minis- 
ter Ottley a bin haña hopi 
yamada di residentenan 
ekspresando nan preoku- 
pashon tokante GEBE su 
demanda pa paga faktura 
di awa i koriente pa evitá 
deskonekshon. Di akuerdo 


ku Minister Ottley, mayoria 
di e yamadanan tabata di 
personanan ku a ekspresá 
nan preokupashon tokante 
esaki. 
Washington a kompartí 
ku e situashon ku aktual- 
mente e kompania ta kon- 
frontando ta debí na un 
kantidat di sirkunstansia 
úniko. Desde mart 2022, 
GEBE a hañ’é konfrontá 
ku un evento sibernétiko ku 
a interumpí e sistemanan di 
kòmpiuter, hasiendo impo- 
sibel pa proveé fakturanan 
mensual pa algun kliente. 
Apesar di esei, GEBE a bin 


ta trahando diligente pa si- 
gurá ku klientenan ta sigui 
haña servisio di utilidat, sin 


fraktura regular riba pago- 
nan pendiente. 


PHILIPSBURG – E 
sentro di operashon di 
emergensia, EOC, resiente- 
mente a reuní pa papia to- 
kante e progreso di e mane- 
ho di rísiko di desaster. 
Ta teniendo e wer pen- 
diente bon na bista. Ta 
pronostiká 
ku 
tormenta 
tropikal Lee lo no bai tin 


Sentro operashon di emergensia a reuní 


impakto kompleto pa Sint 
Maarten, pero ta pidi e pú- 
bliko pa keda alerta, mane- 
ra semper ta hasi durante 
temporada di orkan. 
er por kambia i p’esei 
ta importante pa keda na al- 
tura via diskurso di e mini- 
ster konserní. 

ARUBA 
ARUBA 


ORANJESTAD 
-- 
Dutch Caribbean Coopera- 


ORANJESTAD -- Re- 
cientemente a tuma luga 
pais Curaçao un reunion 
entre Aruba, Curaao y Bo- 
naire, pa asina evalua We- 
ganan Inter Insular 2023 
y tambe pa prepara pa 
siguiente añanan di Wega- 
nan Inter Insular. Aruba a 
ser representa pa IBiSA den 
persona nan di Wladimir 
ol y illiam Erasmus, 
Curaçao pa FDDK den per- 
sona nan pa Stallone Isenia, 


Aruba, Bonaire y Curaçao a reuni pa weganan Inter Insular 2024-2025 


Faye Vas, Nickelson De 
indt y Virgilly inklaar 
y Bonaire pa INDEBON 
den persona nan William 
Piar, Sylvio Semeleer, Ter- 
rence de ongh y Timoteo 
Silberie. 
Durante reunion aki a 
evalua con e weganan a 
bay na cada un di e isla- 
nan durante 2023, unda cu 
e prome weganan a tuma 
luga na Bonaire, despues 
na Curaao y ultimo Aruba. 


Tabatin hopi tema di dis- 
cusion, tambe peticion pa 
asina trata di hisa nivel no 
solamente di Weganan Inter 
Insular, pero tambe parti di 
e organisacion. 
Durante dia di reunion- 
nan aki, a selecta e ramo- 
nan di deporte cu lo bay 
competi pa temporada es- 
colar 2024/2025. 
Esaki nan ta dodgeball 
(trefbal) y lo ta den catego- 
ria B y C mucha muhe di 


scol basico; Dammen cate- 
goria B y C mucha homber 
y mucha muhe, scol basico; 
aedrez categoria B y C 
mucha homber y mucha 
muhe, scol basico. E wega- 
nan aki lo tuma luga na Aru- 
ba for di 29 di februari te cu 
3 di maart 2024. Despues 
na Bonaire lo tuma luga 
futbol categoria C mucha 
muhe scolnan avansa; Bas- 
ketball 3x3 mucha homber 
categoria B y C scol basico; 
auathlon categoria B y 
C mucha homber y mucha 
muhe, scol basico y scol 
avansa. E weganan aki lo 
tuma luga 14-17 di maart 
2024. 
Por ultimo na Curaao y 
den e periodo 11-14 di april 
2024, lo tuma luga Atle- 
tismo categoria B y C mu- 
cha homber y mucha muhe, 
scol basico y avansa; Vol- 


leyball categoria B y C mu- 
cha homber, scol basico y 
basketball 3x3 categoria C 
mucha homber, scol avan- 
sa; Meta di e eganan aki 
ta pa estrecha laso di amis- 
tad, pero principalmente 
pa duna scolnan oportuni- 
dad di representa nan isla y 
competi den deporte. 
Minister di Enseñansa y 
Deporte di Aruba sr. Endy 
Croes, Minister di Ense- 
ñansa, Ciencia Cultura y 
Deporte, di Curaçao sr. 
Sithree van Heydoorn y 
tambe Diputado di Deporte 
di Bonaire sr. James Kroon, 
hunto cu e respectivo de- 
partamentonan di deporte 
di cada isla IBISA, FDDK 
y INDEBON lo percura pa 
un organisacion sublime un 
biaha mas den 2024. Keda 
pendiente pa mas informa- 
cion. 


DCCA cu encuesta tocante innovacion den biahe interinsular 


tion of Airports (DCCA), 
cu ta representa seis aero- 
puerto den Caribe dentro 
di Reino Hulandes (Aruba, 
Boneiro, Corsou, Saba, 
Sint Maarten y Sint Eusta- 
tius), tin e placer di anun- 
cia nan prome encuesta di 
biahe di e tipo aki imple- 
menta durante e lunanan di 
zomer pa tur e islanan cu ta 
miembro di DCCA. 
A elabora e encuesta aki 
cuidadosamente pa descu- 
bri informacion valioso y 
pa distingui e patronchi- 
nan di biahe entre e islanan 
di Caribe Hulandes, cu e 
meta pa mehora e accesibi- 
lidad y eciencia di e bia- 
henan entre e islanan pa e 
localnan. 
E industria di biahe 
y e aerolineanan ta den 
un evolucion continuo y 
DCCA ta reconoce e im- 
portancia di mantene na al- 
tura di e cambionan aki. A 
traves di e encuesta DCCA 
ta en busca di dato crucial 
cu lo permiti e islanan y e 
aeropuertonan di Caribe 
Hulandes pa tuma decision 
basa riba informacion, im- 
pulsa innovacion y logra 
un exito sostenibel. 
Recientemente, e re- 
presentantenan di DCCA 
di Aruba y Corsou a ter- 


mina cu un media tour 
eitoso na Corsou p’asina 
promove e encuesta entre 
e residentenan di e isla. 
E media tour aki a inclui 
bishita na diferente plata- 
forma 
destaca 
manera 
“Mainta” di TV Direct, 
Ruvette Dirksz na Radio 
Direct y “Moru Bondia” 
na TeleCuraçao. 
Durante nan bishita, e 
representantenan di DCCA 
a enfatisa riba importancia 
di e encuesta pa e comu- 
nidad local. Lo presenta e 
resultadonan di e encuesta 
durante e siguiente confe- 
rencia di DCCA cu lo tuma 
luga na Corsou den luna di 
november. 
Representando 
Aruba 
tabata t’ey presente o- 
Anne 
Meau-Arends, 
kende ta Business De- 
velopment Executive na 
Aruba Airport Authority y 
Joanne Christiaans kende 
ta e Program Manager di 
DCCA. 
Di otro banda, Corsou 
tabata representa pa Peggy 
Croes, Senior Vice-Presi- 
dent Aviation Market De- 
velopment. 

LEIDEN – E muhé di 
55 aña ku djárason mèrdia 
a resultá seriamente heridá 
durante un aksidente di trá- 
ko na Leiden, a muri den 
hospital debí na su leshon- 
nan. E aksidente a tuma 
lugá den kareda di 1’or 
riba Bargelaan, serka di e 
stashon di trein na Leiden. 
Remarkabel ta ku e víktima 
tabata sintá riba un banki 
momentu ku e aksidente a 
tuma lugá. 
A hiba e muhé hospital, 


Muhé ku outo a dal riba banki a muri 


pero el a muri mas lat riba 
e dia, asina Polis a informá 
djaweps. E muhé tabata 
biba den eksterior, dikon e 
tabata na Hulanda, un bo- 
sero no por bisa. 
E aksidente a tuma lugá 
miéntras e muhé tabata sin- 
tá riba un banki di e stashon 
na Leiden. Un shofùr fe- 
menino a alkans’é. 
Polis ta konsiderá esaki 
komo un kaso di urgensia, 
un bosero di Polis a konta 
Hart van Nederland. 


TILBURG – Djára- 
son anochi Polis a detené 
un habitante di Donizet- 
tistraat na Tilburg pa mal- 
trato di bestia, despues ku 
bisiñanan a yama Polis. 
Esaki Polis ta informá. 
E persona ku a yama 
tambe ta biba na Donizet- 
tistraat i a konta Polis ku 
ya pa algun dia tin zonido 
ta sali for di e kas i tabata 
zona manera tabata mal- 
tratá un hende. E persona 
no por a soportá e zoni- 
donan mas. 
Polis a manda dos pa- 
truya na e direkshon. Mo- 
mentu ku e agentenan a 
yega, nan a tende presis 


Bisiñanan preokupá a yama Polis 
Maltrato di bestia 


loke e persona ku a yama a 
bisa, gritamentu i yoramen- 
tu di un kachó. 
E agentenan a bati na 
porta i despues ku e habi- 
tante a habri porta, nan a 
drenta i mesora a bai direk- 
shon di e kachó. 
A resultá ku e kachó ta 


heridá i deskuidá. Nan a 
detené doño di e kachó i a 
tuma e kachó den beslag. 
E dòkter di bestia a 
mira ku e kachó tabatin 
mas herida i wesu kibrá. 
Awor ta tratando e kachó 
pa esakinan. 


DEN HAAG – Gabinete 
ta invertí 500 mion euro 


Gabinete ta hinka 500 mion den kompania di ret Stedin 


den e empresa regional di 
ret di elektrisidat Stedin. 
Ku esaki estado ta bira pa 
11,9 porshento akshonista 
di e empresa. E otro ak- 
shonistanan ta 42 muni- 
sipio kaminda e empresa ta 
manehá e ret. 
Aña pasá ya a anunsiá e 
invershon pasobra e retnan 
na Hulanda ta yen i e gabi- 
nete ke pa e manehadónan 
di ret bai amplia esaki lihé. 
E kompania ku ta manehá 
e ret nashonal, Tennet, o- 
bligatoriamente 
mester 
a anunsiá un paro por lo 
pronto pa empresanan nobo 
ku ke konekshon. 
Serka Stedin tin 2,3 
mion kas i empresa konektá 
den Zuid-Holland, Utrecht 
i Zeeland. E empresa ta 


spera di por tin te 2030 un 
8 miar euro asina pa amplia 
e ret. E kompania a pidi 
gobièrnu mes pa un inyek- 
shon di kapital. 
Minister etten pa klima 
i energia, ta bisa ku esaki ta 
nesesario pa e transishon di 
energia. 
Pa tur kas i empresa ku 
e próksimo añanan mes ke 
produsí elektrisidat, òf pasa 
di energia fosil pa energia 
duradero, tin mester di mas 
espasio pa esaki. Ta kru- 
sialmente di importansia 
ku e ampliashon di e ret di 
elektrisidat ta sigui riba un 
tèmpo haltu. 


EINDHOVEN – Servi- 
sionan di ayudo dabièrnè 
banda di mèrdia, a bati 
alarma grandi pa deskubri- 
mentu di un pakete ku un 
materia deskonosí den dje 
riba un sitio di parker na e 
arda di polis na Michel- 
angelolaan den Eindhoven. 
Dos agente a tira bista 
di e pakete, kaminda nan 
wowo a kuminsá pika. For 
di prekoushon a hiba e 


Alarma falsu pa pakete dilanti 
Warda di Polis 
agentenan un hospital den 
besindario, pero algu mas 
despues nan por a bai bèk 
trabou. 
Kiko tabatin presis den 
e pakete, un bosero di Polis 
no ke bisa. Pero segun Om- 
roep Brabant tabatin mate- 
ria pa produkshon di droga 
den e pakete. 
Esaki lo mester a yega 
promé ku a tum’é den 
beslag. 

WILLEMSTAD--Je- 
tAir ta stòp ku buelonan 
pa Srnam entrante 18 di 
òktober próksimo. CEO 
di JetAir sr. Antonio Ri- 
beiro a konrmá esaki. 
Gastunan pa e ruta Kòr- 
sou - Paramaribo ta de- 
masiado haltu i e kompe- 


JetAir ta stòp di bula pa Sürnam 


tensia riba e ruta aki kual 
ta SLM ta pone ku etAir 
mester stòp di forma tem- 
poral. JetAir ta plania pa 
bai kuminsá ku 2 ruta 
nobo kual ta pa Venezu- 
ela i Cali, Colombia. No 
tin fecha konkreto ainda 
pa esakinan. 


WILLEMSTAD – Re- 
sientemente Ministerio di 
Enseñansa, Siensia, Kultura 
i Deporte a tene reunion ku 
Aqualectra den kuadro di e 
trayekto di Panel Solar na 
Skolnan. Mirando e kalor 
eksesivo i insoportabel di 


Trayekto Panel Solar 


último simannan, a kumin- 
sá ku eksplorá posibilidat 
pa skolnan tin panel solar. 
Ku esaki por yega na e 
siguiente paso ku ta pone 
èrko den lokalnan sin ku e 
mester kosta skolnan hopi 
plaka na koriente. 


ILLEMSTAD--esi- 
entemente miembronan di 
KHN a haña e oportunidat 
pa sigui profundisá i pre- 


Pa hisa kalidat di servisio den horeca 
Kurso i entregá di sertifikado 


pará nan mes pa atendé di 
forma apropiá ku alimento 
i bebida. 
Minister Cinte e en- 


tregá e sertikadonan i en- 
kurashá e kursistanan pa 
sigui desaroyá nan mes. 


W I L L E M S TA D — 
Frakshon di MAN den 
persona di Steven Martina 
a manda un karta dirigí 
na Minister di Finansa Si- 
vania. Den e karta Martina 
ta indiká ku Minister Sil- 
vania mester entregá keho 
konta di Ansary den kaso di 
Ennia. 
“Dia 27 ougùstùs 2023 
último 
den 
bo 
kalidat 
komo Minister di Finansa 
a ekspresá na radio emisora 
Hoyer ku “Ansari a hòrta 
sèn na Ennia“. E ekspre- 
shon aki ta unu hopi pisa i a 
kousa hopi diskushon i spe- 
kulashon den komunidat. 
Horta sèn i sigur si tuma en 
konsiderashon e montante 
di hopi miónes den e kaso 
di Ennia, ta algu kastigabel. 
Sigur si tene na kuenta ku 
e ekspreshon aki a ser hasi 
dor di un titular, den e kaso 


Segun frakshon di MAN 
MinFin mester entregá keho kontra Ansary 


aki Minister di Finansa, ku 
na mes momentu ta polí- 
tikamente responsabel pa 
Banko Sentral i pa negosia- 
shonnan ku Hulanda riba 
renansiámentu di debenan 
pa solushoná entre otro e 
problema na Ennia” Mar- 
tina ta bisa. 
E ta sigui bisa mas aleu 
ku e ekspreshon di “An- 
sary a hòrta sèn na Ennia” 
hasí dor di Minister di Fi- 
nansa, ta krea e impreshon 
ku Minister ta disponé di 
informashon ku otronan 
den gobièrnu i e aparato 
enkargá ku mantenshon di 
lei no ta dispone di dje. Por 
konkluí segun Martina, ku 
porn basá riba e ekspre- 
shon di Minister, por identi- 
ká esun ku ta responsabel 
pa a saka sèn. Si ta hòrta- 
mentu di sèn tin na Ennia, 
esaki tin reperkushonnan 


grandi pa, penshonadonan 
di Ennia, esnan ku tin ku bai 
bai ku penshun, esnan ku ta 
traha na Ennia, Gobièrnu di 
Kòrsou i al nal pueblo di 
Kòrsou ku probablemente 
mester bai paga pa e kon- 
sekuensianan di e supuesto 
hòrtamentu di sèn na Ennia, 
e karta ta sigui bisa. 
Pa MAN e echo ku a 
hasi e ekspreshon “Ansari 
a hòrta sèn na Ennia” pero 
Minister ainda no a hasi de- 
nunsia di e echo kastigabe- 
li, ta lanta hopi diskushon 
i spekulashon den komu- 
nidat i ta meresé klaridat, 
motibu pa kual frakshon di 


MAN a hasi algun pregunta 
aklaratorio. 
E frakshon ke sa entre 
otro si Minister por kon- 
rmá si el a hasi e ekspre- 
shon ku “Ansari a hòrta sèn 
na Ennia” dia 27 ougùstùs 
2023 na radio Emisora 
Hoyer den un entrevista ku 


sr. Angelo Virginie. 
Tambe si por informá 
kuantu sèn Ansari a hòrta 
na Ennia i ki dia por spera 
ku Minister ta bai hasi de- 
nunsia di lokual Minister a 
ekspresá ku “Ansari a hòrta 
sèn na Ennia”? 

KRALENDIJK 
-- 
Djaweps atardi dia 7 di 
sèptèmber, 
BonKarate, 
den representashon di Sen- 
sei Peter Silberie i Senpai 
Thuersten Winklaar, a hasi 
un donashon di diferente 
material di karate na skol 
di karate di Sensei Tuki Jo- 
sephia. 
E materialnan ku Sensei 
Josephia a risibí, ta bini for 
di e Doo ‘okoso’ di famia 
Engelhardt-Abraham 
na 
Hulanda, ku BonKarate a 
haña resientemente. 
Di parti di BonKarate, 


Donashon di material na skol di karate 


Sensei Peter Silberie ta 
spera ku Sensei Josephia 
por hasi bon uso di e mate- 
rial na nan interes di karate. 
BonKarate ta hopi kon- 
tentu di por a yuda e úniko 
otro skol di karate na Bo- 
neiru ku e materialnan. Es- 
aki ta muestra di herman- 
dat, p’asina yuda otro pa 
alsa e nivel deportivo mas 
ainda na Boneiru. 
Di parti di Sensei Jo- 
sephia nan a keda masha 
kontentu ku donashon i a 
bisa di lo hasi bon uso di 
nan. 


KRALENDIJK/SPAÑA 
Ministerio Públiko Spañó 
a hasi denunsia kontra di e 
presidente di e federashon 
di futbòl Spañó pa e sun- 
chi riba boka di Jenni Her- 
moso, despues di e nal 
di kampionato mundial na 
Sydney. 
Ta akusá Luis Rubiales 
di violashon. 
E denunsia ta bini dos 
dia despues ku e hungadó 
a pidi Ministerio Públiko 
pa persiguishon di Rubia- 


Ministerio Públiko ta denunsiá Rubiales pa violashon 


les. El a deklará tambe ku 
ubiales a pon’é i su famia 
bou di preshon pa bisa ku 
Rubiales a haña su apro- 
bashon pa dun’é sunchi. 
P’esei Ministerio Públiko 
ta denunsiá Rubiales pa 
ehersementu di preshon. 
Sin e denunsia di Her- 
moso, Ministerio Públiko 
no por kuminsá un inves- 
tigashon penal kontra Ru- 
biales. Hermoso ta atakante 
di e onsena di futbòl Spañó 
ku luna pasá a bira kam- 


pion mundial na Oustralia. 
Despues ku el a haña su 
medaya, ubiales a ten’é 
na su kabes i a dun’é un 
sunchi riba su boka. 
Un denunsiante di Korte 
Spañó ta bisa ku tin un kas- 
tigu di prizòn di 1 te 4 aña i 
un but kologá riba kabes di 
Rubiales. E muhé i hòmber- 
nan di e ekiponan nashonal 
i entre otro Gobièrnu Spañó 
tambe, ta eksigí pe baha. 
E federashon di futbòl a 
suspend’é. 


Selekshon di Boneiru a biaha pa Kòrsou den 4 grupo diferente durante atardi di djaweps i djabièrnè mainta i awor henter e selekshon ta kompleto 
pa a biaha pa Saint Kitts & Nevis. E selekshon di Boneiru ta hunga djaluna kontra Saint Martin den Concacaf Nations League. 
Selekshon di Boneiru a biaha pa Kòrsou 

BONEIRU - Ántes i awor 


TEATER CARIB 
E promé bes ku a drai sine na Boneiru tabata na 
luna di sèptèmber 1915. E persona ku a hasi esaki 
tabata Pastor Petrus Ambrosius Euwens, kende den 
e periodo ei tabata pastor na parokia di Rincon. 
Gezaghebber Johan Perret Gentil Lz. (1923-1927), 
susesor di e hòmber ku a trese elektrisidat Boneiru, 
Richard “Hensi” Beaujon, dia 9 di yanüari 1925 a 
pone kurá di su kas na disposishon pa drai sine. 
A tuma basta trabou i tempu promé ku e promé teater 
di sine aki tabata un echo na Boneiru. Finalmente na 
1932 a duna un pèrmit provisorio pa presentá pelíku- 
lanan ku tabata bini for di Kòrsou. Na fin di 1939, 
debí na tiki interes, a sera e teater aki. 
E inisiativa pa un sine komersial na Boneiru a bini di 
e komersiante Lodewijk D. Gerharts, ku a kuminsá 
promé ku Teater Alhambra den Playa, patras di e 
anterior kas di Julio Herrera. E tabatin tambe Tea- 
ter Hollandia den Kerkweg, ku awendia ta karga su 
nòmber, Kaya Lodewijk D. (LD) Gerharts. 
Mas despues famia Gerharts a habri Teater Carib 
práktikamente na e mesun sitio. Carib tabata un 
teater moderno i el a kuminsá ta drai sine den ku- 
minsamentu di dékada sesenta. 


